Nuwe DNS-bewyse kan lig werp op spioen se dood | Nuus24
Nuwe DNS-bewyse kan lig werp op spioen se dood
Rusland 'het Ierse ID’s vir spioene gesteel'
Londen – Bewyse is gevind dat minstens twee onbekende mense in die Londense woonstel was van die Britse spioen wie se naakte lyk in 2010 in 'n sportsak gevind is, het 'n forensiese kenner Maandag gesê.Ros Hammond het gesê die DNS van twee mense is op die toneel gevind, en toetse sal gedoen word om vas te stel of dit nie 'n deurbraak kan lewer in dié saak nie.Gareth Williams, 31, het vir die Britse geheime meeluisterdiens die GCHQ gewerk, maar was ook verbonde aan die MI6-spioenagentskap. Sy lyk is in Augustus 2010 in 'n sportsak in sy woonstel in Londen gevind."Daar is beslis bewyse van ten minste twee mense behalwe meneer Williams in die monsters wat getoets is," het Hammond gesê.Sy het gesê DNS-bewyse op 'n handdoek word steeds ondersoek en kan moontlik nuwe deure open in dié ondersoek. "Daar is hoop," het sy gesê. – Volg Nuus24 op Twitter.
Lees meer oor: spioenasie | sterftes | moorde VOLGENDE OP NUUS24X